På 1970-tallet spilte Collins sammen med fusionsjazz-bandet Brand X og på 1980-tallet samarbeidet han med George Harrison, Paul McCartney, Eric Clapton, Mike Oldfield og mange andre, både som studiomusiker og som produsent i tillegg til jobben som trommeslager og vokalist i Genesis. I denne perioden opptrådte han også som soloartist med stor suksess. Han er også skuespiller og i 1988 hadde han hovedrollen i filmen "Buster".